форми на подпомагане на доходите или ценова подкрепа, които пряко или непряко увеличават износа на „който и да е продукт“ от територията на държава — членка на СТО, или намаляват вноса на този продукт в рамките на нейната територия. Този ефект, действителен или потенциален, е изрично предвиден в член XVI: 1 от ГАТТ от 1994 г.: „...всяка субсидия, включително каквато и да е форма на подпомагане на доходите или ценова подкрепа, чиято цел е пряко или непряко да се увеличи износът/да се намали вносът на който и да е продукт от/на нейна територия“.
 (180)
 В обобщение, член 3, параграф 1, буква б) от основния регламент, подобно на член 1, параграф 1, буква б) от Споразумението за СИМ, обхваща мерки на правителството под каквато и да е форма, които осигуряват подпомагане на доходите или ценова подкрепа на някого, което има като ефект, действителен или потенциален (45), увеличаване на износа на който и да е продукт от територията на държава — членка на СТО, или намаляване на вноса на този продукт в рамките на тази територия.
 (181)
 В съответствие с това тълкуване и в допълнение към проверката дали наборът от мерки, приети от ПИ, може да се определи като „финансово участие“, Комисията анализира също така дали наборът от мерки на ПИ може да се характеризира и като подпомагане на доходите или ценова подкрепа, попадащи в обхвата на член 3, параграф 1, буква б) от основния регламент. По този начин Комисията провери, на първо място, дали ПИ възнамерява да подкрепи създаването и развитието на промишлеността за производство на биодизел; на второ място, какви мерки е приело ПИ в подкрепа на промишлеността за производство на биодизел; и на трето място, дали тези мерки могат да се определят като „каквато и да било форма на подпомагане на доходите/ценова подкрепа“ по смисъла на член XVI от ГАТТ от 1994 г. В обобщение, Комисията ще оцени това дали ПИ е определило като обявена цел на политиката си подпомагане на развитието на промишлеността за производство на биодизел, инструментите, използвани от правителството за тази цел, както и това дали въпросните инструменти или действия на ПИ могат да се характеризират като подпомагане на доходите или ценова подкрепа по смисъла на член XVI от ГАТТ от 1994 г.
 а)
 Намерение на ПИ да подпомага националната промишленост за производство на биодизел като цел на обществената политика
 (182)
 С Указ на президента No 66/2018 ПИ е установило ясна политика за подкрепа на развитието на националната промишленост за производство на биодизел. Някои публични изявления на ПИ, вече посочени по-горе в съображение 119, показват намерението на ПИ да контролира цените на СПМ в полза на производителите на биодизел: „Целите на политиката по отношение на данъците върху износа на стоки включват стабилизиране на цените, което насърчава изграждането на съоръжения за преработка надолу по веригата (...)“ или „целите на износните мита (, които) са да се гарантира наличността на суровини и да се насърчи растежът на националния сектор за преработване на палмово масло“.
 (183)
 Комисията също така намери доказателства, че през годините ПИ е провеждало ясна политика